Soltsy

Soltsy (russisk: Сольцы́) er en by i Novgorod oblast i Russland. Den ligger ved elva Sjelon, 78 km sørvest for Velikij Novgorod. Innbyggertall:  11 264 (folketelling 2002).

Landsbyen Soltsy ble første gang nevnt allerede i 1390. Den var på den tid et viktig sted på handelsveien mellom Novgorod og Pskov. I 1471 fant slaget ved Sjelon sted nær Soltsy. Slaget sto mellom styrkene fra Storfyrstedømmet Moskva, under ledelse av Ivan III, og armeen til Republikken Novgorod. Slaget ved Sjelon markerte slutten på Republikken Novgorods politiske uavhengighet.

I 1914 fikk Soltsy innvilget bystatus.

En viktig, strategisk flybase, Soltsy-2, ligger like nord for byen.

Byer i Novgorod oblast